40 - Protimonopolný  úrad  Slovenskej  republiky

                    
                                                                        Číslo: 1411/PMÚ SR/2010

 
N Á V R H
Z Á V E R E Č N É H O   Ú Č T U
Z A   R O K   2009

Predkladá:	Danica   P a r o u l k o v á 
			predsedníčka  PMÚ SR	

Obsah :

1.	Správa o hospodárení kapitoly
2.	Tabuľková časť

Bratislava, apríl 2010 
O b s a h

1.   Správa o hospodárení kapitoly
 
	1.1. Súhrnná charakteristika kapitoly a jej hospodárenia v hodnotenom rozpočtovom roku

1.1.1.  Charakteristika činnosti kapitoly
1.1.2.  Zhodnotenie plnenia záväzných ukazovateľov rozpočtu kapitoly
1.1.3.  Rozpočtové opatrenia
        1.2. Príjmy kapitoly
1.2.1. Príjmy kapitoly podľa ekonomickej klasifikácie
1.2.2. Prostriedky prijaté z rozpočtu EÚ a iné prostriedky zo zahraničia poskytnuté
                              Slovenskej republike na základe medzinárodných zmlúv uzavretých medzi
                              Slovenskou republikou a inými štátmi
1.3.	Výdavky kapitoly
1.3.1. Výdavky kapitoly podľa ekonomickej klasifikácie
1.3.2. Výdavky kapitoly podľa funkčnej klasifikácie
1.3.3. Vyhodnotenie plnenia programovej štruktúry kapitoly
1.3.4. Výdavky kapitoly
1.4.	Výsledok rozpočtového hospodárenia kapitoly
1.5.	Finančné operácie
1.5.1. Príjmové finančné operácie
1.5.2. Výdavkové finančné operácie
1.6.	 Zhodnotenie zamestnanosti
1.7.	 Zhodnotenie výsledkov kontrol
1.8.	 Zhodnotenie majetkovej pozície kapitoly
1.9.	 Majetkové účasti štátu v obchodných spoločnostiach
1.10.	Príspevkové organizácie v pôsobnosti kapitoly

2. Tabuľková časť 
Tabuľka č. 1   Celkový prehľad príjmov a výdavkov kapitoly 
Tabuľka č. 2   Výdavky kapitoly štátneho rozpočtu podľa ekonomickej a funkčnej klasifikácie           Tabuľka č. 3   Finančné operácie kapitoly 	
Tabuľka č. 4   Záväzné ukazovatele kapitoly 
Tabuľka č. 7   Agregovaná súvaha rozpočtových organizácií kapitoly
Tabuľka č. 8   Agregovaný výkaz ziskov a strát rozpočtových organizácií kapitoly

1.	Správa o hospodárení kapitoly

1.1.	Súhrnná charakteristika rozpočtovej kapitoly a jej hospodárenia v roku 2009

1.1.1. Charakteristika činnosti rozpočtovej kapitoly

Hospodárska súťaž je kľúčovým mechanizmom trhovej ekonomiky, ktorý zabezpečuje, že ekonomika optimálne využíva zdroje, vytvára sa tlak na inovácie a ekonomický rast. Tlak konkurencie zabezpečuje spotrebiteľom maximalizáciu prospechu, čiže najlepší pomer medzi cenami a kvalitou tovarov a služieb. Efektívna hospodárska súťaž totiž vytvára tlak na podnikateľov zvyšovať kvalitu ponúkaných produktov a služieb a zároveň znižovať ich cenu z dôvodu, aby sa dokázali presadiť v tvrdom konkurenčnom boji.

Obmedzovanie súťaže a nedostatočný konkurenčný tlak môžu spôsobiť praktiky podnikateľov alebo môžu vyplývať zo štruktúry trhu. Preto vo svete existujú súťažné inštitúcie, ktoré kontrolujú veľké projekty koncentrácií a zasahujú proti protisúťažným praktikám podnikateľov. Kompetencie Protimonopolného úradu SR (ďalej „PMÚ SR“ a „úrad“) sú definované v zákone č. 136/2001 Z. z,  o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej zákon). PMÚ SR cez kontrolu významných koncentrácií dozerá na to, aby sa podstatne nemenila štruktúra trhov tak, že sa obmedzí konkurenčný tlak na nich. Úrad zasahuje aj proti dohodám obmedzujúcim súťaž a praktikám zneužívania dominantného postavenia. Deformovať súťažné podmienky môžu aj opatrenia orgánov štátnej správy a samosprávy, preto má úrad možnosť postihovať aj takéto konania.

V roku 2009 úrad zasahoval vo všetkých uvedených oblastiach, sankcionoval podnikateľov za uzatváranie kartelových dohôd a za zneužívanie dominantného postavenia a reagoval aj na opatrenia skresľujúce súťaž zo strany orgánov štátnej správy a samosprávy (§ 39). V roku 2009 úrad formou rozhodnutí uložil pokuty úhrnom vo výške 68 893 tis. EUR.  

Úrad v tomto roku šetril 169 prípadov a vydal 66 rozhodnutí, z čoho 54 vydali prvostupňové orgány (odbor dohôd obmedzujúcich súťaž, odbor zneužívania dominantného postavenia, odbor koncentrácií) a 12 druhostupňový orgán. Vplyv finančnej a ekonomickej krízy sa prejavil v počte notifikovaných koncentrácií, kedy podnikateľské subjekty oznámili o 38 % prípadov menej, ako v roku 2008.  

               Rozhodnutia úradu vydané za rok 2009					         	           

Počet rozhodnutí	Celkom	Koncentrácie	Zneužitie dominantného postavenia	Dohody obmedzujúce súťaž	
1. stupeň	 54	44	 3	7	
2. stupeň	 12	 1	 7	4	
Spolu 	 66	45	10	11	

 V snahe zabezpečiť kvalitné výstupy úradu v súlade s novým „effect-based approach“, ktorý sa v súčasnosti zavádza pri aplikácii súťažných pravidiel v zahraničí, úrad zaviedol systém viacstupňového posudzovania prípadov. 
Okrem rozhodovacej činnosti sa rozvoj konkurenčného prostredia presadzuje aj cez súťažnú advokáciu. Úrad aktívne vstupoval do medzirezortného pripomienkového konania a upozorňoval na problematické právne ustanovenia, týkajúce sa hospodárskej súťaže. V tomto roku úrad zaslal pripomienky k 67 materiálom v rámci medzirezortného pripomienkového konania. V 17 z nich úrad formuloval zásadné pripomienky k pripravovanej legislatíve. 

Od 1. júna 2009 je v platnosti novela zákona o ochrane hospodárskej súťaže, ktorá bola prijatá najmä v súvislosti so zavedením novej meny euro a s ňou súvisiacimi potrebnými zmenami. Novela zákona sa zamerala aj na zapracovanie aplikačných poznatkov a praktických skúseností, najmä v oblasti posudzovania koncentrácií a v oblasti sankčnej politiky. Spolu s novelou zákona bola prijatá i nová vyhláška úradu o náležitostiach oznámenia koncentrácie.

Významnou zmenou bolo tiež zavedenie tzv. cielených inšpekcií v rámci programu zhovievavosti. Zavedenie tohto inštitútu znamená približovanie sa k štandardom Európskej komisie.

Úrad vníma podporu súťažnej kultúry ako dôležitú súčasť svojich aktivít. Nielen formou svojich každodenných aktivít, ale aj prostredníctvom vzdelávania odbornej a laickej verejnosti má záujem prinášať informácie, ktoré objasňujú význam a potrebu ochrany hospodárskej súťaže. V rámci svojich vzdelávacích aktivít úrad zorganizoval v danom období niekoľko workshopov. Cieľom týchto aktivít bolo prezentovať aktuálne zmeny v slovenskom súťažnom práve, program zhovievavosti, ekonomickú krízu a jej dopady na súťažnú politiku a súkromno-právne presadzovanie súťažného práva na Slovensku, ako aj problematike dohôd obmedzujúcich súťaž. Cieľovými skupinami boli podnikateľská a advokátska obec.

V hodnotenom roku úrad zároveň zorganizoval prednášku pre Slovenskú asociáciu poisťovní na tému ochrany hospodárskej súťaže so zameraním na oblasť poistenia. Okrem týchto aktivít viacerí zamestnanci úradu vystúpili ako školitelia, či prednášajúci na sérii prednášok na Ekonomickej univerzite v Bratislave, Právnickej fakulte Univerzity Komenského, či Právnickej fakulte Trnavskej univerzity. Na Fakulte ekonomických a sociálnych vied Univerzity Komenského zabezpečovali jednosemestrálny kurz Politika ochrany hospodárskej súťaže.

Úrad pravidelne informuje verejnosť prostredníctvom svojej internetovej stránky a formou tlačových správ. Bolo vydaných 64 tlačových správ, 142 autorských článkov, rozhovorov a stanovísk úradu k problematike ochrany hospodárskej súťaže. Úrad zorganizoval tlačovú konferenciu k problematike návrhu zlúčenia dvoch verejných zdravotných poisťovní, a to Všeobecnej zdravotnej poisťovne a Spoločnej zdravotnej poisťovne.

Úrad je aktívnym členom viacerých medzinárodných združení zaoberajúcich sa ochranou hospodárskej súťaže, napr. Medzinárodná súťažná sieť (ICN - International Competition Network), Európska súťažná sieť (ECN - European Competition Network), Európske súťažné orgány (ECA – European Competition Authorities) a Výbor pre hospodársku súťaž v rámci Organizácie pre hospodársku spoluprácu a rozvoj (OECD - Organisation for Economic Co-operation and Development). Súťažné inštitúcie si v rámci nich vymieňajú skúsenosti o aplikácii súťažných pravidiel, nových tendenciách a koordinujú svoj postup pri zásahoch voči praktikám, ktoré majú nadnárodný rozmer.

V roku 2009 zorganizoval úrad seminár „Presadzovanie hospodárskej súťaže„ v spolupráci a za účasti expertov z OECD a zástupcov iných zahraničných inštitúcií. Cieľom seminára bolo prediskutovanie problematiky kontroly koncentrácií, šetrenia kartelov, ekonomickej krízy, vrátane výmeny informácií so zástupcami zahraničných súťažných inštitúcií.

V roku 2009 úrad hospodáril s upraveným rozpočtom vo výške 5 673 tis. EUR. Výdavky úradu boli alokované do programu – Hospodárska súťaž. Kapitálové výdavky boli použité na financovanie  kapitálových aktív – nákup hmotného a nehmotného majetku. Z bežných výdavkov financoval úrad prevádzkovú činnosť – mzdy, platy a osobné vyrovnania, poistné a príspevok do poisťovní, nákup tovarov a služieb a bežné transfery. 

	
1.1.2. Zhodnotenie plnenia záväzných ukazovateľov rozpočtu kapitoly

	Vládny návrh zákona o štátnom rozpočte na rok 2009 bol prerokovaný v orgánoch Národnej rady Slovenskej republiky a schválený dňa 28. novembra 2008 zákonom č. 596/2008 Z. z.

	Ministerstvo financií Slovenskej republiky stanovilo prílohou listu č. MF/032716/2008-441 zo dňa 18. 12. 2008 pre kapitolu Protimonopolného úradu SR rozpis  záväzných ukazovateľov štátneho rozpočtu na rok 2009.

	V priebehu roka 2009 úrad hospodáril s finančnými prostriedkami štátneho rozpočtu a prostriedkami z rozpočtu Európskej únie v súlade s kritériami hospodárnosti a efektívnosti, v nadväznosti na hospodársku politiku štátu a legislatívne predpisy Slovenskej republiky, najmä na zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, uznesenia vlády a metodické pokyny a usmernenia Ministerstva financií SR. 

	Výška schválených záväzných ukazovateľov bola v priebehu rozpočtového roka ovplyvnená rozpočtovými opatreniami.

	Výdavky kapitoly celkom boli na rok 2009 schválené v čiastke 2 494 tis. EUR a realizovanými rozpočtovými opatreniami boli upravené na 5 673 tis. EUR. Skutočné čerpanie bolo vo výške 5 668 tis. EUR. Oproti upravenému rozpočtu je to čerpanie na 99,9 %. V čerpaní výdavkov sú zahrnuté aj mimorozpočtové prostriedky vo výške 6 tis. EUR – tuzemský grant – od Ministerstva zahraničných vecí SR na spoločný projekt SR – OECD pre rok 2009. Prostriedky boli použité na zorganizovanie medzinárodného seminára na tému „Presadzovanie hospodárskej súťaže“. Použitie  týchto mimorozpočtových prostriedkov ovplyvnilo ako výšku príjmov, tak aj výšku výdavkov, a tabuľková úspora prostriedkov bola skreslená – znížená o 6 tis. Eur. Skutočná úspora predstavuje čiastku 11 tis. EUR. Záväzný ukazovateľ nebol prekročený.

	Mzdy,  platy,  služobné  príjmy  a ostatné  osobné  vyrovnania boli rozpočtované v čiastke   
1 261 tis. EUR a v uvedenej výške aj čerpané, čo je čerpanie na 100% oproti schválenému rozpočtu.   Uvedený ukazovateľ bol dodržaný.

	Kapitálové výdavky boli schválené v čiastke 66 tis. EUR  a upravené na 25 tis. EUR. Čerpané boli v čiastke 24 tis. EUR na 96,0 % oproti upravenému rozpočtu. V tomto ukazovateli bola vykázaná úspora 1 tis. EUR.

1.1.3. Rozpočtové opatrenia

Čerpanie rozpočtových výdavkov bolo v priebehu roka 2009 ovplyvnené realizovanými rozpočtovými opatreniami nasledovne. 

Rozpočtové opatrenia (R.O.) realizované na základe súhlasu alebo rozhodnutia Ministerstva financií SR

R.O. č. 1 -  viazanie rozpočtových prostriedkov 
Výdavky spolu znížené o 99 582 EUR, z toho bežné výdavky v kategórii 630 – tovary a služby – 71 582 EUR a  kapitálové výdavky 28 000 EUR. 

Ministerstvo financií SR v zmysle § 18 zákona č. 523/2004 Z. z. o rozpočtových pravidlách verejnej správy a doplnení niektorých zákonov v znení neskorších predpisov viazalo výdavky kapitoly PMÚ SR v sume 99 582 EUR v programe 084 – Hospodárska súťaž. Rozpočtové opatrenie vykonalo Ministerstvo financií v nadväznosti na uznesenie vlády SR č. 93/2009 k návrhu na vytvorenie rozpočtového priestoru na realokáciu výdavkov na udržanie hospodárskeho rastu a zamestnanosti v SR.

R.O. č. 2 – povolené prekročenie limitu výdavkov 
Výdavky spolu o 3 282 878,58 EUR, z toho bežné výdavky v kategórii 630 – tovary a služby + 3 282 878,58 EUR.

	Povoleným prekročením limitu bežných výdavkov kapitoly sa zabezpečili finančné prostriedky na vrátenie pokuty vo výške 3 282 878,58 EUR žalobcovi Eustream, a. s. na základe uznesenia Krajského súdu Bratislava č. 2S 204/08-242 zo dňa 21.01.2009. 

R.O. č. 3 - povolené prekročenie limitu výdavkov – Európsky sociálny fond
Výdavky spolu o 64,06 EUR, z toho bežné výdavky na spolufinancovanie (kód zdroja 1362) – 32,03 EUR a prostriedky z rozpočtu EÚ (kód zdroja 1361) – 32,03 EUR.

             Na základe schválenej žiadosti o priebežnú platbu č. 13120110254502 k rezortnému podprogramu „Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR“ povolilo Ministerstvo financií SR prekročiť záväzné ukazovatele kapitoly PMÚ SR na rok 2009 vo výške 64,06 EUR, v programe 06G0R Aktívna politika trhu práce a zvýšenie zamestnanosti – PMÚ SR.

R.O. č. 4 - povolené prekročenie limitu výdavkov – Európsky sociálny fond
Výdavky spolu o 8 731,32 EUR, z toho bežné výdavky na spolufinancovanie (kód zdroja 1362) – 4 365,66 EUR a prostriedky z rozpočtu EÚ (kód zdroja 1361) – 4 365,66 EUR.

             Na základe schválenej žiadosti o priebežnú platbu č. 13120110254503 k rezortnému podprogramu „Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR“ povolilo Ministerstvo financií SR prekročiť záväzné ukazovatele kapitoly PMÚ SR na rok 2009 vo výške 8 731,32 EUR, v programe 06G0R Aktívna politika trhu práce a zvýšenie zamestnanosti – PMÚ SR.

R.O. č. 5 - povolené prekročenie limitu výdavkov – Európsky sociálny fond
Výdavky spolu o 595,84 EUR, z toho bežné výdavky na spolufinancovanie (kód zdroja 1362) – 297,92 EUR a prostriedky z rozpočtu EÚ (kód zdroja 1361) – 297,92 EUR.

             Na základe schválenej žiadosti o priebežnú platbu č. 13120110254504 k rezortnému podprogramu „ Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR“ povolilo Ministerstvo financií SR prekročiť záväzné ukazovatele kapitoly PMÚ SR na rok 2009 vo výške 595,84 EUR, v programe 06G0R Aktívna politika trhu práce a zvýšenie zamestnanosti – PMÚ SR.

R.O. č. 6 – viazanie rozpočtových prostriedkov
Výdavky spolu znížené o 13 247 EUR, z toho kapitálové výdavky v kategórii 710 – obstarávanie kapitálových aktív. 

Ministerstvo financií SR v zmysle § 18 zákona č. 523/2004 Z. z. o rozpočtových pravidlách verejnej správy a doplnení niektorých zákonov v znení neskorších predpisov viazalo výdavky kapitoly PMÚ SR v sume 13 247 EUR v programe 084 – Hospodárska súťaž. Rozpočtové opatrenie vykonalo Ministerstvo financií v nadväznosti na bod B. 5. a B. 6. uznesenia vlády SR č. 460 ku koncepcii obnovy hospodárskeho rastu SR, vrátane finančných nástrojov a časových dimenzií hospodárskeho rastu zo dňa 17. júna 2009.

Rozpočtové opatrenia vykonané v právomoci  PMÚ SR
	
V priebehu roka úrad realizoval operatívne úpravy rozpočtových prostriedkov vo vlastnom hospodárení v súlade s kompetenciami správcu rozpočtovej kapitoly.

Limity a ukazovatele po rozpočtových opatreniach

	Ukazovateľ                                       Schválený	            Upravený         Čerpanie     % k uprav.
         v tis. EUR                                          rozpočet              rozpočet           rozpočet 	     rozpočtu
                 
	         Výdavky kapitoly spolu                      2 494                    5 673                  5 668             99,9           
          z toho:
          700 - Kapitálové výdavky                          66                         25                       24             96,0
          
          600 – Bežné výdavky                            2 428                    5 648                  5 644	            99,9 
          v tom:
          /610/ - mzdy, platy a ostatné 
	                     osobné vyrovnania                  1 261                    1 261                  1 261           100,0
          /620/ - poistné a príspevok do
	      poisťovní	                                       442                       441                     441 	          100,0
          /630/ - tovary a ďalšie služby                    712                   3 933                  3 932           100,0                            
          /640/ - bežné transfery			 13                        13                       10	          76,9

1.2. Príjmy kapitoly

Kapitola PMÚ SR dosiahla príjmy vo výške 5 125 tis. EUR aj napriek tomu, že nemá rozpočtované príjmy. Ide o príjmy patriace do kategórie náhodných a doplnkových príjmov, ktoré úrad dosiahol udelením pokút a penále za porušenie ustanovení zákona o ochrane hospodárskej súťaže. 

1.2.1. Príjmy kapitoly podľa ekonomickej klasifikácie

Štruktúra dosiahnutých príjmov:

222 – Pokuty, penále					                   	5 117 tis. EUR
292 – Ostatné príjmy 							       2 tis. EUR 

200 - Nedaňové príjmy                                                                            5 119 tis. EUR

312 – transfery v rámci verejnej správy                                                            6 tis. EUR

Príjmy celkom        	                  		                       		5 125 tis. EUR

Administratívne poplatky a iné poplatky a platby za porušenie predpisov – pokuty a penále boli vo výške 5 117 tis. EUR. Ostatné príjmy vo výške 2 tis. EUR predstavovali refundácie, dobropisy a vratky.

           V zmysle § 23 ods. 1 písm. c) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov disponovala kapitola PMÚ SR prostriedkami  na úhradu nákladov spoločných projektov OECD a SR. Finančné prostriedky vo výške 6 tis. EUR zabezpečilo Ministerstvo zahraničných vecí SR platobným prevodom na depozitný účet PMÚ SR dňa 4.11.2009. Čerpanie výdavkov v uvedenej výške je kryté dosiahnutými príjmami vo výške 6 tis. EUR v zdroji financovania 72c, v podpoložke ekonomickej klasifikácie 312011 – transfery od ostatných subjektov verejnej správy.  

1.2.2. Prostriedky prijaté z rozpočtu EÚ 

Kapitola PMÚ SR v rozpočtovom roku 2009 nemala prostriedky prijaté z rozpočtu EÚ, ktoré by mali byť zaradené do príjmov, preto sa táto časť nehodnotí.
1.3. Výdavky kapitoly

Výdavky kapitoly celkom boli na rok 2009 schválené v čiastke 2 494 tis. EUR a realizovanými rozpočtovými opatreniami boli upravené na 5 673 tis. EUR. Skutočné čerpanie bolo 5 668 tis. EUR, oproti upravenému rozpočtu je to čerpanie na 99,9 %.

Vo výdavkoch kapitoly celkom sú zahrnuté aj výdavky vo výške 8 tis. EUR čerpané v súčinnosti s medzirezortným podprogramom „Stimulovanie a skvalitňovanie vzdelávania pre potreby zamestnávateľov a podnikateľského sektora - PMÚ SR“, na projekt „Odborné vzdelávanie zamestnancov Protimonopolného úradu SR ako nástroj kvalitnej protimonopolnej politiky“, ktorý bol ukončený v roku 2008. Prostriedky v čiastke 8 tis. EUR predstavujú refundáciu výdavkov za tri priebežné platby z roku 2008. 
 
Kapitola PMÚ SR čerpala tiež finančné prostriedky vo výške 6 tis. EUR v rámci spoločného projektu OECD a SR a boli použité na zorganizovanie trojdňového medzinárodného seminára na tému „Presadzovanie hospodárskej súťaže“.  

 	V porovnaní s rokom 2008 bolo čerpanie výdavkov kapitoly celkom za rok 2009 vyššie o 1 882 tis. EUR. Vyššie čerpanie bolo najmä  v kategórii tovary a služby o sumu 1 924 tis. EUR, čo súviselo  s vrátením pokuty žalobcovi Eustream, a. s. vo výške 3 283 tis. EUR na základe  uznesenia Krajského súdu Bratislava č. 2S 204/08-242 zo dňa 21.01.2009. 

          Nižšie výdavky v porovnaní s rokom 2008 boli zaznamenané v kapitálových výdavkoch o 53 tis. EUR  a vo  výdavkoch vynaložených na cestovné náhrady - zníženie o 12 tis. EUR, v položke materiál - zníženie o 28 tis. EUR a v položke rutinná a štandardná údržba o 7 tis. EUR. Úspora bola realizovaná v nadväznosti na rozpočtové opatrenia MF SR č. 01/2009 a č. 06/2009 viazaním výdavkov kapitoly PMÚ SR v ekonomických kategóriách 630 – Tovary a služby a 710 – Obstarávanie kapitálových aktív. 

1.3.1. Výdavky kapitoly podľa ekonomickej klasifikácie

600 - Bežné výdavky boli schválené v čiastke 2 428 tis. EUR, po realizovaných  rozpočtových opatreniach, boli upravené na 5 648 tis. EUR. Skutočné čerpanie predstavovalo čiastku 5 644 tis. EUR, oproti upravenému rozpočtu je to čerpanie na 99,9 %. 
Z toho:
610 - Mzdy, platy, služobné príjmy a ostatné osobné vyrovnania boli rozpočtované v čiastke 1 261 tis.  EUR a v tejto čiastke boli aj čerpané (100% čerpanie). 

Štruktúra čerpania v EUR :

611 -  Tarifný plat  				             736 040 EUR
612 -   Príplatky 			       	             384 728 EUR
          	613 -   Náhrada za pracovnú pohotovosť 	                    658 EUR
          	614 -   Odmeny 				             126 328 EUR
          	615 -   Ostatné osobné vyrovnania		               13 714 EUR
          	      
          	S p o l u:			                    	           1 261 468 EUR

   	Limit  miezd vo výške 1 261 468 EUR pre zamestnancov štátnej služby a zamestnancov pri výkone práce vo verejnom záujme bol dodržaný. Celkový priemerný plat na zamestnanca dosiahol výšku 1 424,- EUR. 

	620  –  Poistné  a  príspevok  zamestnávateľa  do poisťovní   boli  rozpočtované  v  čiastke 
442 tis. EUR a upravené na 441 tis. EUR. Čerpanie predstavuje čiastku 441 tis. EUR, čo je 100,0 % oproti upravenému rozpočtu.

630 – Tovary a služby boli rozpočtované v čiastke 712 tis. EUR, rozpočtovými opatreniami boli upravené na 3 933 tis. EUR. Čerpanie bolo vo výške 3 932 tis. EUR, čo je  100 % z upraveného  rozpočtu. V ekonomickej kategórii Tovary a služby je zahrnutá aj čiastka na realizáciu projektu z Európskeho sociálneho fondu rozpočtovaná vo výške 9 tis. EUR a čerpaná vo výške 8 tis. EUR. Finančné prostriedky vo výške 9 tis. EUR poskytlo Ministerstvo financií SR kapitole PMÚ SR rozpočtovými opatrenia  č. 3/2009, č. 4/2009 a č. 5/2009 na základe schválených žiadostí o priebežné platby k rezortnému podprogramu „Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR“.  

Vo výdavkoch tovary a služby je zahrnutá aj čiastka 6 tis. EUR na úhradu nákladov spoločných projektov OECD a SR, ktorá bola použitá na zorganizovanie medzinárodného seminára na tému „Presadzovanie hospodárskej súťaže“. Použitie  týchto mimorozpočtových prostriedkov ovplyvnilo ako výšku príjmov, tak aj výšku výdavkov, a tabuľková úspora prostriedkov bola skreslená – znížená o 6 tis. Eur. Skutočná úspora predstavuje čiastku 7 tis. EUR. 

631 – Cestovné náhrady
  
Finančné prostriedky boli čerpané v celkovej výške 50 tis. EUR, z toho na tuzemské pracovné cesty pripadá čiastka 1 tis. EUR a na zahraničné pracovné cesty čiastka 49 tis. EUR.

	V rámci tuzemských pracovných ciest boli uskutočnené inšpekcie vo firmách, kde bolo podozrenie z porušovania ustanovení zákona o ochrane hospodárskej súťaže.

PMÚ SR je členom viacerých európskych a medzinárodných súťažných organizácií a združení, v rámci ktorých dochádza k transferu informácií o postupoch jednotlivých súťažných inštitúcií, o nových smerovaniach ochrany hospodárskej súťaže, o tendenciách, ktoré v tejto oblasti v jednotlivých krajinách prevládajú a ďalším nevyhnutným konzultáciám k odborným prípadom porušovania súťažných pravidiel. Všetky tieto poznatky slúžia úradu na zlepšovanie práce, ako aj poskytujú nový prehľad o metódach používaných na odhaľovanie protisúťažných praktík. Najvýznamnejšie z týchto organizácií a združení sú Medzinárodná súťažná sieť (ICN - International Competition Network), Európska súťažná sieť (ECN - European Competition Network), Európske súťažné orgány (ECA – European Competition Authorities), Association of Competition Economics (ACE) a Výbor pre hospodársku súťaž v rámci Organizácie pre hospodársku spoluprácu a rozvoj (OECD - Organisation for Economic Cooperation and Development).

Zamestnanci úradu na zahraničných pracovných cestách participovali na práci pracovných skupín vyššie spomínaných súťažných organizácií a združení. Zúčastnili sa na odborných konferenciách zameraných na súťažnú politiku a jej aplikáciu.

V cestovných náhradách je zahrnutá aj čiastka na realizáciu projektu z Európskeho sociálneho fondu vo výške 6 tis. EUR, ktorú poskytlo Ministerstvo financií SR kapitole PMÚ SR na základe schválených žiadostí o priebežné platby k rezortnému podprogramu „Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR“.  

632 – Energie, voda a komunikácie

Finančné prostriedky boli čerpané v celkovej čiastke 19 tis. EUR, hlavne na zabezpečenie úhrad telefónnych poplatkov, poštových služieb a koncesionárskych poplatkov. 

633 – Materiál 

Finančné prostriedky boli čerpané v celkovej čiastke 61 tis. EUR, z toho 1 tis. EUR na medzirezortný podprogram 06G0R „Aktívna politika trhu práce a zvýšenie zamestnanosti“, ktorého gestorom je Ministerstvo práce, sociálnych vecí a rodiny SR a 2 tis. EUR na úhradu nákladov spoločných projektov OECD a SR.

V rámci medzirezortného podprogramu 06G0R boli finančné prostriedky použité na nákup prevádzkového a kancelárskeho zariadenia. 

Na základe spoločných projektov OECD a SR bola pre potreby úradu zakúpená odborná literatúra. Časť finančných prostriedkov bola použitá na občerstvenie pre účastníkov odborného seminára. 

Ďalšie prostriedky kapitoly boli použité na interiérové vybavenie úradu kancelárskym     nábytkom  (10 tis. EUR),  na zakúpenie výpočtovej techniky (8 tis. EUR), telekomunikačnej techniky (1 tis. EUR), prevádzkových strojov (1 tis. EUR), všeobecného materiálu potrebného na činnosť úradu - kancelárske potreby, xerografický papier, tonery, kompaktné disky a pod. (21 tis. EUR), na nákup programov a licencií (4 tis.  EUR), odborných kníh a časopisov (10 tis. EUR) a na reprezentačné účely (3 tis. EUR).  

634 – Dopravné

Finančné prostriedky v celkovej čiastke 28 tis. EUR boli použité na úhrady pohonných hmôt, olejov a kvapalín, na servis v súvislosti s údržbou a opravami motorových vozidiel, na diaľničné známky, parkovacie karty a na zákonné a havarijné poistenie služobných vozidiel.

635 – Rutinná a štandardná údržba
          
Finančné prostriedky v čiastke 15 tis. EUR boli použité hlavne na údržbu výpočtovej techniky, vrátane softvérov a počítačovej siete, kopírovacích strojov, na údržbu nábytku a kancelárskych priestorov.   

636 – Nájomné za prenájom

Finančné prostriedky boli čerpané v celkovej čiastke 325 tis. EUR na úhradu nájomného a služieb za prenájom kancelárskych priestorov, parkovacích miest a rohožiek.

637 – Služby

Finančné prostriedky boli čerpané v celkovej čiastke 3 434 tis. EUR, z toho na medzirezortný podprogram 06G0R bola použitá čiastka 1 tis. EUR (na školenie zamestnancov) a čiastka 4 tis. EUR na úhradu nákladov za tlmočenie a cestovných náhrad školiteľov spoločných projektov OECD a SR.

Najvyššie čerpanie v tejto položke bolo v podpoložke 637006 – náhrady, a to v sume 3 283 tis. EUR a bolo podmienené tým, že úrad musel vrátiť pokutu v uvedenej výške žalobcovi Eustream, a. s. na základe uznesenia Krajského súdu Bratislava č. 2S 204/08-242 zo dňa 21.01.2009. Vrátenie pokuty žalobcovi bolo zabezpečené v súčinnosti s rozpočtovým opatrením MF SR č. 02/2009 a je komentované v bode 1.1.3. Rozpočtové opatrenia, tohto komentára.

 Ďalšie výdavky boli vynaložené na školenia a kurzy zamestnancov (19 tis. EUR), na úpravu webovej stránky a inzerciu (1 tis. EUR), na všeobecné služby (14 tis. EUR), na cestovné náhrady iným než vlastným zamestnancom (1 tis. EUR), na prídel do sociálneho fondu (18 tis. EUR), na stravovanie zamestnancov (32 tis. EUR), na poistné (1tis. EUR), na odmeny na základe dohôd o vykonaní práce a za práce vykonané mimo pracovný pomer pre členov Rady Protimonopolného úradu SR (26 tis. EUR), na špeciálne služby (33 tis. EUR) a na výdavky zdravotníckym zariadeniam (1 tis. EUR).

640 – Bežné transfery 

Na rok 2009 boli rozpočtované v čiastke 13 tis. EUR. Čerpanie predstavovalo čiastku 10 tis. EUR, čo je plnenie na 76,9 % . Finančné prostriedky boli použité na nemocenské dávky počas prvých desiatich dní práceneschopnosti zamestnancov úradu v sume 2 tis. EUR a na odchodné zamestnancom pri prvom skončení pracovného pomeru v sume 8 tis. EUR. V uvedenej kategórii bola zaznamenaná úspora vo výške 3 tis. EUR.

700 – Kapitálové výdavky 

Na rok 2009 boli schválené v čiastke 66 tis. EUR a upravené na 25  tis. EUR. V roku 2009 boli realizované v kapitálových výdavkoch dve rozpočtové opatrenia, ktorými bol upravený rozpočet na sumu 25 tis. EUR. Skutočné čerpanie predstavuje čiastku 24 tis. EUR, čo je čerpanie na 96,0 % z upraveného rozpočtu.
 
Prostriedky boli použité na zakúpenie licencií (10 tis. EUR), výpočtovej techniky (7 tis. EUR), rozmnožovacích strojov (4 tis. EUR) a na nákup výstražného majáka (3 tis. EUR). 	

1.3.2. Výdavky kapitoly podľa funkčnej klasifikácie

Výdavky kapitoly Protimonopolného úradu SR sú podľa funkčnej klasifikácie čerpané pod číselným kódom 04.1.1.4. Za sledované obdobie boli vo výške 5 654 tis. EUR, čo predstavuje čerpanie na 99,8 % z upraveného rozpočtu.
 
Kapitola PMÚ SR v roku 2008 ukončila projekt „Odborné vzdelávanie zamestnancov Protimonopolného úradu SR ako nástroj kvalitnej protimonopolnej politiky“ spolufinancovaný z ESF. Výdavky na uvedený projekt boli súčasťou medzirezortného podprogramu 06G0R „Aktívna politika trhu práce a zvýšenie zamestnanosti – PMÚ SR“, prvok 06G0R01 „Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR“ v rámci programovej štruktúry PMÚ SR schválenej na rok 2008 a účtovne vykazované pod číselným kódom 04.1.2. Všeobecná pracovná oblasť. Prostriedky v sume 8 tis. EUR predstavujú refundáciu výdavkov za tri priebežné platby z  roku 2008.  

V roku 2009 úrad hospodáril s finančnými prostriedkami v objeme 6 tis. EUR, určenými na úhradu spoločných projektov OECD a SR vo funkčnej klasifikácii 01.2.2. – Hospodárska pomoc poskytovaná prostredníctvom medzinárodných organizácií. Prostriedky v čiastke 6 tis. EUR boli použité na zorganizovanie trojdňového medzinárodného seminára na tému „Presadzovanie hospodárskej súťaže“.  Čerpanie výdavkov je kryté dosiahnutými príjmami v podpoložke ekonomickej klasifikácie 312011 – transfery od ostatných subjektov verejnej správy, komentované v časti  1.2.1. Príjmy kapitoly podľa ekonomickej klasifikácie.

      		     	                 	      Schválený    Upravený     Čerpanie   % k uprav.
	/v tis. EUR/	                                 rozpočet       rozpočet          2009          rozpočtu                 
     
01     Všeobecne verejné služby           -	               -  	             6             -	
01.2   Zahraničná hosp. pomoc		    -                      -                       6             -
01.2.2 Hosp. pomoc poskyt.                  
           prostr. medz. org.			    -                      -                       6             -
04    Ekonomická oblasť	             2 494              5 673             5 662	99,8
04.1 Všeob. ekonom., obchod.
        a pracovná oblasť                                2 494  	          5 673 	       5 662	99,8
04.1.1 Všeob. ekon. a obchod.
	    oblasť		         	             2 494	          5 664	       5 654	99,8
04.1.2 Všeob. pracovná oblasť		    -       	                 9 	              8          88,9
S p o l u				             2 494	          5 673              5 668         99,9

1.3.3. Vyhodnotenie plnenia programovej štruktúry kapitoly

Kód kapitoly:           	40 – Protimonopolný úrad SR

Názov programu:      	Hospodárska súťaž

Trvanie programu:    	Neohraničený 

Zámer programu:      	Vytvoriť podmienky pre ochranu a podporu hospodárskej súťaže

Počet cieľov:             	3

     - Cieľ č.1 	Zabezpečiť elimináciu činností a konaní obmedzujúcich súťaž vyriešením 50%   
      			prípadov z celkového počtu riešených v roku 2009

            	Merateľný ukazovateľ:		percento vyriešených prípadov 
            	Merná jednotka: 		50%
            	Skutočnosť :  			celkový počet prípadov		169
					počet vyriešených		125 
					(z toho 66 formou rozhodnutia)
					% vyriešených			 74 %  

- Cieľ č.2	Zabezpečiť presadzovanie súťažnej advokácie odstraňovaním administratívnych bariér konkurenčného prostredia.

            	Merateľný ukazovateľ: 		Počet stanovísk PMÚ SR 
            	Merná jednotka :		5 stanovísk
Skutočnosť: 			17 stanovísk

	V roku 2009 úrad uplatnil zásadné pripomienky k 17 materiálom, ktoré smerovali k odstráneniu regulačných bariér a iných obmedzení hospodárskej súťaže.

- Cieľ č. 3	V roku 2009 12-krát uverejniť v Obchodnom vestníku SR začaté konania a právoplatné rozhodnutia o uplatňovaní zákona o ochrane hospodárskej súťaže.

            	Merateľný ukazovateľ: 		počet zverejnení
            	Merná jednotka: 		12 - krát
            	Skutočnosť: 			12 - krát
            	
PMÚ SR v Obchodnom vestníku 12 – krát zverejnil právoplatné rozhodnutia.

	Programová štruktúra kapitoly Protimonopolného úradu SR bola doplnená o podprogram 06G0R Aktívna politika trhu práce a zvýšenie zamestnanosti – PMÚ SR a o prvok 06G0R01 Stimulovanie a skvalitňovanie vzdelávania pre potreby zamestnávateľov a podnikateľského sektora. Gestorom podprogramu bolo Ministerstvo práce, sociálnych vecí a rodiny SR.    

Kód podprogramu :		06G0R
Názov podprogramu :		Aktívna politika trhu práce a zvýšenie zamestnanosti – PMÚ SR
Kód prvku :	06G0R01

	Na podprogram bol upravený rozpočet vo výške  9 tis. EUR a plnenie bolo vo výške 8 tis. EUR.
	Na uvedený program bola rozpočtovaná čiastka 2 494 tis. EUR, rozpočtovými opatreniami upravená na 5 664 tis. EUR a plnenie bolo vo výške 5 654 tis. EUR.
1.3.4. Výdavky kapitoly, kryté prostriedkami z rozpočtu EÚ

Vo výdavkoch kapitoly celkom je zahrnutá aj čiastka vo výške 8 tis. EUR, čerpaná v rámci   medzirezortného podprogramu 06G0R Aktívna politika trhu práce a zvýšenie zamestnanosti, prvok 06G0R01 Stimulovanie a skvalitňovanie vzdelávania pre potreby zamestnávateľov a podnikateľského sektora. Kapitola PMÚ SR čerpala finančné prostriedky z predchádzajúceho roka 2008 vo výške 8 tis. EUR refundované Ministerstvom práce, sociálnych vecí a rodiny SR, a to v členení: prostriedky na spolufinancovanie (zdroj 1362) v sume 4 tis. EUR a prostriedky z rozpočtu EÚ (zdroj 1361) v sume 4 tis. EUR. Nevyčerpaná zostala čiastka v objeme 1 tis. EUR.
Financovanie zabezpečila kapitola Ministerstva financií SR rozpočtovými opatrenia číslo 3/2009, 4/2009 a 5/2009, komentované v časti 1.1.3. Rozpočtové opatrenia.

1.4. Výsledok rozpočtového hospodárenia rozpočtovej kapitoly

          V tis. EUR
Text	Schválený
rozpočet	Upravený
rozpočet	Skutočnosť	
1	2	3	4	
Príjmy spolu	-	-	5 125	
z toho: prijaté z rozpočtu EÚ	-	-	-	
Výdavky spolu :	2 494	5 673	5 668	
z toho: kryté prostried. EÚ	-	            5	            4	
Saldo príjmov a výdavkov	     - 2 494	- 5 673		                  - 543	
z toho: z prostr. EÚ		           - 5	         -  4	

Kapitola PMÚ SR nemala rozpočtované príjmy. Príjmy, ktoré úrad dosiahol, patria do príjmov doplnkových a náhodných. Ide o administratívne poplatky a iné poplatky a platby za porušenie predpisov – pokuty a penále a ostatné príjmy, ktoré predstavovali refundácie, dobropisy a vratky.

Vo výdavkoch kapitola vykázala úsporu vo výške 5 tis. EUR, čo predstavuje čerpanie vo výške 99,9% k upravenému rozpočtu. 

Saldo príjmov a výdavkov predstavuje čiastku – 543 tis. EUR.

	V zmysle § 23 ods. 1 písm. c) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov hospodárila kapitola PMÚ SR aj s mimorozpočtovými prostriedkami, pridelenými Ministerstvom zahraničných vecí SR na úhradu nákladov spoločných projektov OECD a SR. Použitie týchto prostriedkov v sume 6 tis. EUR ovplyvnilo jednak výšku príjmov a výdavkov a jednak skreslilo tabuľkovú úsporu prostriedkov – znížilo o 6 tis. EUR. Skutočná úspora predstavuje čiastku 11 tis. EUR.   

1.5. Finančné operácie

1.5.1. Príjmové finančné operácie  

	Kapitola PMÚ SR má tri mimorozpočtové účty: Účet cudzích prostriedkov, Sociálny fond a Devízový účet.  

	Účet cudzích prostriedkov 
	Počiatočný stav	 k 1. 1. 2009				198 tis. EUR
Sociálny fond
Počiatočný stav	 k 1. 1. 2009				    4 tis. EUR

Devízový účet
Počiatočný stav	 k 1. 1. 2009				    7 tis. EUR

Na začiatku roka mal úrad príjem z ostatných finančných operácií vo výške 209 tis. EUR, ktorý predstavoval súčet počiatočných stavov na mimorozpočtových účtoch.

1.5.2. Výdavkové finančné operácie  - nehodnotí sa.

1.6. Zhodnotenie zamestnanosti

Pre rok 2009 mal úrad schválený celkový počet 80 zamestnancov, z toho 65 v štátnozamestnaneckom pomere a 15 zamestnancov v pracovnoprávnom pomere pri výkone práce vo verejnom záujme. V priebehu roka sa úrad zameral vo významnej miere hlavne na stabilizáciu už dosiahnutého stavu zamestnancov vzhľadom na ich odbornú kvalitu, ako aj doplnenie neobsadených pracovných pozícii, predovšetkým na výkon hospodárskej súťaže. Aj napriek zvýšenému úsiliu úradu sa však nepodarilo schválený počet zamestnancov do konca roka naplniť. Úrad realizoval počas roka 5 výberových konaní, ktorými chcel obsadiť voľné pracovné pozície kvalitnými zamestnancami ekonomického a právnického vzdelania. Mnoho adeptov neprešlo náročnými  kritériami, kladenými na nových zamestnancov, a to tak z hľadiska jazykovej vybavenosti, ako aj odborných predpokladov.   Pre oblasť výkonu hospodárskej súťaže sa vyžadovalo skĺbenie analytickej a syntetickej činnosti, s vysokými nárokmi na odbornú znalosť anglického jazyka.

	K  31.12.2009 bol fyzický stav 73 osôb a dve zamestnankyne boli na materskej dovolenke. Úrad je jednostupňový orgán štátnej správy a všetci zamestnanci pracujú v aparáte. Z celkového počtu zamestnancov bolo 49 žien a 24 mužov. 

Priemerný prepočítaný stav je 73 osôb, z toho 59 štátnych zamestnancov a 14 zamestnancov pri výkone práce vo verejnom záujme. Veková štruktúra zamestnancov bola rovnomerná, 25 zamestnancov bolo do 30 rokov, 23 zamestnancov od 31 do 50 rokov a 25 zamestnancov malo vek nad 50 rokov. Podľa vzdelanostnej štruktúry bolo vysokoškolsky vzdelaných zamestnancov 58 osôb, z toho 29 s ekonomickým, 19 s právnickým a 10 s iným vzdelaním a 15 zamestnancov malo stredoškolské vzdelanie. V priebehu roka 2009 uzatvorili štátnozamestnanecký pomer 4 noví zamestnanci a 4 zamestnanci ho ukončili. Pri čerpaní miezd za rok 2009 v celkovom objeme 1 261 468 EUR predstavovala priemerná mesačná mzda 1 424 EUR.      

1.7. Zhodnotenie výsledkov kontrol

V roku 2009  zamestnanci Ministerstva práce, sociálnych vecí a rodiny SR vykonali jednu kontrolu v súvislosti s projektom „Odborné vzdelávanie zamestnancov Protimonopolného úradu SR ako nástroj kvalitnej protimonopolnej politiky“ (ITMS 13120110254). Vykonanou kontrolou neboli zistené nedostatky pri čerpaní prostriedkov z Európskeho sociálneho fondu a spolufinancovaní zo štátneho rozpočtu.  

Ďalej bola na úrade vykonávaná vnútorná kontrola, a to na základe zákona č. 10/1996 Z. z. o kontrole v štátnej správe v znení neskorších predpisov a zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Vykonanou kontrolou neboli zistené závažné porušenia hospodárenia s prostriedkami štátu.

1.8. Zhodnotenie majetkovej pozície kapitoly

	Hodnota majetku kapitoly PMÚ SR k 31. 12. 2009 bola v čiastke 112 606 tis. EUR. Pozostáva z neobežného majetku v sume 222 tis. EUR, obežného majetku v čiastke 112 372 tis. EUR a časového rozlíšenia vo výške 12 tis. EUR. 

	Neobežný majetok sa člení na :

-	dlhodobý nehmotný majetok (programové vybavenie, licencie) v čiastke 85 tis. EUR,
-	dlhodobý hmotný majetok (stroje, prístroje, zariadenia, dopravné prostriedky) vo výške 137 tis. EUR.

Obežný majetok sa člení :

-	zásoby (tonery a náhradné diely) vo výške 2 tis. EUR,
-	dlhodobé pohľadávky (voči Chemat služby za vrátené stravné lístky, z dôvodu ukončenia podávania stravy) vo výške 1 tis. EUR,
-	krátkodobé pohľadávky z nedaňových rozpočtových príjmov vo výške 112 188 tis. EUR,
-	finančné účty (súčet zostatkov účtov cudzích prostriedkov, sociálneho fondu a devízového, zostatok cenín – stravných lístkov) v čiastke 181 tis. EUR.
  		
Najvyššiu zložku majetku predstavujú pohľadávky z pokút a penále uložené za porušenie ustanovení zákona o ochrane hospodárskej súťaže. Celkový stav pohľadávok k 31. 12. 2009  bol vo výške 112 409 tis. EUR. K týmto pohľadávkam boli vytvorené opravné položky v celkovej hodnote 221 tis. EUR. Ide o prípady, ktoré sú v exekučnom alebo konkurznom konaní.  Všetky pohľadávky sú v riešení. Veľa rozhodnutí o pokutách, najmä tie, ktoré ukladali vyššie pokuty, majú súdom povolený odklad vykonateľnosti. 

Časové rozlíšenie (aktíva) vo výške 12 tis. EUR predstavuje náklady budúcich období, zaplatené faktúry, týkajúce sa roka 2010.

Celkový stav záväzkov k 31. 12. 2009 bol vo výške 113 140 tis. EUR. Zloženie záväzkov :

-	ostatné krátkodobé rezervy (na nevyčerpanú dovolenku za rok 2009 a na poistné) a ostatné rezervy (na súdne spory) vo výške 99 tis. EUR,
-	zúčtovanie medzi subjektmi verejnej správy (zúčtovanie odvodov príjmov rozpočtových organizácií do rozpočtu zriaďovateľa a zúčtovanie transferov štátneho rozpočtu) v čiastke 112 862 tis. EUR,
-	dlhodobé záväzky (zrážky z miezd 12/09, obstávka - exekúcia, zostatky účtov devízového a sociálneho fondu a neodvedené správne poplatky DÚ Bratislava II) v sume 22 tis. EUR,
-	krátkodobé záväzky (čistá mzda 12/09, zúčtovanie s inštitúciami zdravotného poistenia a sociálneho zabezpečenia za zamestnávateľa a zamestnanca, ostatné priame dane zo mzdy 12/09) vo výške 157 tis. EUR.

Časové rozlíšenie (pasíva) vo výške 29 tis. EUR predstavujú výdavky budúcich období  spočívajúce z došlých faktúr koncom roka, ktoré sa už nestihli uhradiť a z faktúr, ktoré boli doručené začiatkom roka a týkali sa rozpočtového roka 2009. Sú tu zahrnuté aj výnosy budúcich období – zaplatené penále pred právoplatnosťou rozhodnutia. 

1.9. Majetkové účasti štátu v obchodných spoločnostiach – nehodnotí sa.

1.10. Príspevkové organizácie v pôsobnosti kapitoly – nehodnotí sa.